ඒ අනුව මෙතෙක් ආදේශකයින් ලෙස තාවකාලික පදනම යටතේ බඳවා ගත් සෞඛ්‍ය සේවකයන් 4000ක් ස්ථිර කිරීමට ද, සෞඛ්‍ය සේවාවේ ශ්‍රේණි කිහිපයක් සඳහා බඳවා ගැනීම් ද සිදු කෙරේ.ඖෂධවේදීන් 70ක්, භෞත චිකිත්සකයන් 24ක්, වෘත්තීය චිකිත්සකයන් 06ක්, වෛද්‍ය රසායනාගාර කාර්මික විද්‍යාඥයන් 24ක්, පවුල් සෞඛ්‍ය සේවා නිලධාරින් 438ක් හා පවුල් සෞඛ්‍ය සේවා නිලධාරිනි පුහුණුව සඳහා 54ක් ද මේ යටතේ අලුතින් බඳවා ගැනේ.මේ අනුව සෞඛ්‍ය සේවාවට අදාළ තනතුරු යටතේ එක්වන පිරිස 5000 ඉක්මවන අතර රාජ්‍ය සේවාව ශක්තිමත් කිරීමේ මහින්ද චින්තන වැඩපිළිවෙළ යටතේ මේ පිරිස බඳවා ගත් බව ඇමැති මෛත්‍රීපාල සිරිසේන මහතා වැඩිදුරටත් සඳහන් කෙළේය.